Omnibus fidelibus notum sit, quod ego Durannus, reminiscens peccatorum meorum pondus, et audiens vocem Domini dicentis: «Date elemosinam et omnia munda sunt vobis», dono Domino Deo et Sanctæ Mariæ ad locum Bellemontensem, aliquid de rebus meis quas habeo in comitatu Cabilonense, in villa quæ dicitur Sancti Ambrosii, scilicet raxas duas de vinea, pro remedio animæ meæ et in locum sepulturæ; et faciant habitatores loci illius ab hodierna die et deinceps quicquid facere voluerint, nemine contradicente. Quæ autem vinea terminatur de uno latere de ipsa hereditate, et de alio terra Uldrici, de una fronte terra Odonis, et de alia terra Gontranni. Si quis contradicere voluerit, non evindicet quod repetit; sed coactus judiciaria potestate, auri libram unam componat. Actum in atrio Sanctæ Mariæ. S. Duranni, qui fecit et ipse firmavit. S. Armonis, filii ejus. S. Wiberti, filii ejus. S. Arenberti. Data per manus Sigbaldi, mense januarii, die sabbati, regnante Rotberto rege anno XXVI.